b'\n_START_ARTICLE_\nIMI Tavor\n_START_SECTION_\nOpis\n_START_PARAGRAPH_\nT.A.R. 21 je zgrajena v bullpup izvedbi, kar je bilo pred tem uspe\xc5\xa1no uporabljeno pri francoski pu\xc5\xa1ki FAMAS, britanski SA80, avstrijski Steyr AUG, singapurski SAR-21, iranski Khaybar KH2002, kitajski Norinco QBZ-95 ter belgijski FN F2000. Tovrstna izvedba omogo\xc4\x8da natan\xc4\x8dnost in veliko hitrost izstrelka na ustju cevi, pri tem pa je oro\xc5\xbeje po dimenzijah primerljivo z brzostrelkami. Izraelci so se za tovrstno izvedbo odlo\xc4\x8dili zaradi za njihov prostor klasi\xc4\x8dnega urbanega vojskovanja._NEWLINE_T.A.R. 21 ima prostor za izmet tulcev name\xc5\xa1\xc4\x8den na obeh straneh in se ga izbere glede na strel\xc4\x8deve \xc5\xbeelje. Tako je pu\xc5\xa1ka prilagojena tako levi\xc4\x8darjem kot desni\xc4\x8darjem, vendar pa je za zamenjavo potrebno pu\xc5\xa1ko delno razstaviti._NEWLINE_T.A.R. 21 je izdelan iz kompozitnih materialov, zaradi \xc4\x8desar ima majhno skupno maso in je vodoodporna. Na pu\xc5\xa1ko se lahko namesti razli\xc4\x8dne namerilne naprave, uporablja pa standardne NATO okvirje in bombomet M203. Na obeh straneh je nad pi\xc5\xa1tolskim ro\xc4\x8dajem regulator ognja, ki deluje v polavtomatskem na\xc4\x8dinu ali v na\xc4\x8dinu tristrelnega rafala ter v na\xc4\x8dinu neprekinjenega rafala.\n_START_SECTION_\nMicro Tavor\n_START_PARAGRAPH_\nMicro Tavor (M.T.A.R 21) je izjemno majhno oro\xc5\xbeje, posebej prilagojeno uporabi v specialnih silah ter voja\xc5\xa1kemu osebju, ki po navadi ne uporablja standardnih juri\xc5\xa1nih pu\xc5\xa1k._NEWLINE_Oro\xc5\xbeje se za brez posebnih predelav z uporabo posebnega kompleta predelati za uporabo standardnega pi\xc5\xa1tolskega naboja 9x19 ter nanj namestiti du\xc5\xa1ilec poka. Take brzostrelke uporabljajo okvirje kapacitet 20, 25 in 32 nabojev.\n_START_SECTION_\nPolavtomatska izpeljanka\n_START_PARAGRAPH_\nPolavtomatska Tavor Carbine (T.C. 21) je namenjena policijski in civilni uporabi. Cev te pu\xc5\xa1ke je skraj\xc5\xa1ana.\n_START_SECTION_\nUporaba\n_START_PARAGRAPH_\nPu\xc5\xa1ko so sprva testirali v u\xc4\x8dnih centrih izraelskih obrambnih sil, nato pa je bila dodeljena brigadi Givati na terensko preizku\xc5\xa1anje med Operacijo Pu\xc5\xa1\xc4\x8davski \xc5\xa1\xc4\x8dit. Pu\xc5\xa1ka je sicer sprva delovala dokaj zanesljivo, kasneje pa se je izkazalo nekaj pomankljivosti pri uporabi v pu\xc5\xa1\xc4\x8davskih razmerah. Edina resnej\xc5\xa1a pomankljivost je cena pu\xc5\xa1ke, ki je za tretjino vi\xc5\xa1ja od cene ameri\xc5\xa1kih pu\xc5\xa1k.'